Komisioni për Ekonominë dhe Financat nisi shqyrtimin e projektligjit “Për buxhetin e vitit 2025”

Në drejtimin e kryetarit z. Eduard Shalsi, komisioni për Ekonominë dhe Financat e zhvilloi mbledhjen e radhës, ku në cilësinë e komisionit përgjegjës nisi shqyrtimin e projektligjit “Për buxhetin e vitit 2025”.
Prezantimi i projektbuxhetit të vitit 2025 u bë nga ministri i Financave  z.Petrit Malaj, i cili u ndal në disa prej pikave kryesore të parashikimit të të ardhurave dhe shpenzimeve për vitin e ardhshëm, nivelin e borxhit dhe deficitit buxhetorë, sektorët ku do të përqendrohen investimet, etj. 
Z.Mete parashtroi se projektbuxheti i vitit 2025 synon të mbështesë rritjen e qëndrueshme të ekonomisë dhe të vijojë konsolidimin fiskal, ndërsa një vëmendje e veçantë i është kushtuar financimit të Planit të Rritjes së Bashkimit Europian për Ballkanin Perëndimor, si një instrument i rëndësishëm për përshpejtimin e konvergjencës ekonomike sociale të vendit tonë me vendet e BE.

Ministri Malaj nwnvizoi se projektbuxheti 2025 tejkalon shifrën 8 miliardë euro shpenzime publike të planifikuara dhe projekton vijimin e uljes së borxhit publik, duke u fokusuar tërësisht në mirëadministrimin fiskal pa prezantuar masa të reja fiskale. “Buxheti i vitit të ardhshëm do të zbatohet në përputhje të plotë me objektivat kryesorë të politikës fiskale, duke synuar kufizimin e defiçitit të përgjithshëm buxhetor në 2.6% të PBB-së dhe ruajtjen e një bilanci primar pozitiv, me qëllimin vijimin e uljes së raportit të borxhit publik ndaj PBB-së, sipas pritshmërive aktuale nën nivelin 56% të Prodhimit të Brendshëm Bruto”, u shpreh Malaj. 
Ministri theksoi se për vitin 2025 parashikohet që ekonomia të rritet me rreth 3.9 %, ashtu si edhe në periudhën afatmesme, rritje që do të gjenerohet kryesisht nga kërkesa e brendshme, konsumi privat dhe nga investimet totale në ekonomi.

Sa i përket të ardhurave buxhetore, ministri I Financave u shpreh se projektbuxheti 2025 parashikon që ato të jenë në masën 754.6 miliardë lekë ose 28.8% e PBB, rreth 40.6 miliardë lekë më shumë se sa plani i rishikuar për vitin 2024. 
“Ministria e Financave është në fazën e finalizimit të draft-Strategjisë Afatmesme të të Ardhurave dhe Planit të Veprimit, për periudhën 2024-2027. Miratimi i kësaj draft strategjie është programuar të bëhet brenda muajit Dhjetor 2024 dhe përbën një parakusht që Shqipëria duhet të plotësojë në kuadër të dokumentit të politikës “Agjenda Kombëtare e Reformave 2024-2027” me Bashkimin Europian.
Objektivi i draft Strategjisë është rritja e të ardhurave tatimore me 2.5 % e PBB-së, krahasuar me vitin 2023, duke arritur në vitin 2027 mbi 27.7 % e PBB-së. Nga zbatimi i masave të parashikuara në draft Strategjinë Afatmesme të të Ardhurave për periudhën 4 vjeçare parashikohen të gjenerohen rreth 65 miliardë lek të ardhura, ku peshën kryesore e kanë masat që do të ndërmerren nga mirëadministrimi tatimor.”, u shpfreh z.Malaj.

Ministri i Financave vuri në dukje se parashikohet vijimi i financimit të një vëllimi të konsiderueshëm investimesh publike prej mesatarisht 6.1% të PBB përg/jatë 2025-2027, të cilat përqëndrohen në financimin e projekteve me rëndësi strategjike dhe të lidhura me Planin e Rritjes së BE.

Lidhur me Deficitin buxhetor për vitin 2025 ministri u shpreh se planifikohet të jetë në nivelin 2.6 për qind të PBB-së dhe parashikohet të ulet më tej duke arritur në 1.4 përqind të PBB në vitin 2027. 
“Balanca primare pritet të jetë e balancuar në vitin 2025, në zbatim të rregullit fiskal të parashikuar në LOB, ku përcaktohet që duke filluar nga viti buxhetor 2024 e për çdo vit në vijim balanca primare nuk mund të rezultojë më e vogël se sa zero (pra së paku e balancuar ose pozitive). Gjithashtu edhe borxhi publik bruto do vijojë trajektoren rënëse në përputhje me rregullin respektiv fiskal. Në vitin 2024 parashikohet që borxhi publik bruto të bjerë në rreth 56.3 për qind të PBB-së dhe pritet të vijojë të bjerë më tej në rreth 55.8 për qind në vitin 2025”, u shpreh ministry.
Në kuadër të buxhetimit të përgjigjshëm gjinor, në vitin 2025 do të vijojë adresimi i çështjeve të lidhura me barazinë gjinore kryesisht në fushat e arsimit, shëndetësisë, mbrojtjes sociale, drejtësisë dhe rendit publik. Në këtë projektbuxhet parashikohet që rreth 9.1% e shpenzimeve buxhetore t’i dedikohen politikave publike me bazë gjinore të përfshira në 77 programe buxhetore.
Pas prezantimit, z.Shalsi njoftoi se në mbledhjet e radhës së komisionit do të vijohet me shqyrtimin në parim të projekt-buxhetit të vitit 2025, duke zhvilluar disa dëgjesa me ministritë e linjës.


Komisioni për Çështjet Ligjore, Administratën Publike dhe të Drejtat e Njeriut miratoi tre projekligje dhe parimisht projektbuxhetin për vitin 2024

Në drejtimin e kryetares, znj.Klotilda Bushka, komisioni për Çështjet Ligjore, Administratën Publike dhe të Drejtat e Njeriut, pasi miratoi kalendarin e punimeve për periudhën 4- 22 Nëntor 2024, kalendarin për shqyrtimin e projektbuxhetit të vitit 2025, si dhe procesverbalet e mbledhjeve të kaluara, mori në shqyrtim projektligjin “Për buxhetin e vitit 2025., i cili u prezantua nga ministri i Financave z.Petrit Malaj. Gjatë fjalës së tij z.Malaj bëri një përmbledhje të pikave kryesore të parashikimit të të ardhurave dhe shpenzimeve për vitin e ardhshëm, nivelin e borxhit dhe deficitit buxhetor, sektorët ku do të përqendrohen investimet, etj. Duke u ndalur në mënyrë të veçantë në shpenzimet buxhetore për sektorin e drejtësisë, z. Malaj informoi se në projektbuxhetin e vitit 2025 parashikohen rreth 
“Edhe krahasuar me vitin 2023, buxheti i parashikuar për sektorin e Drejtësisë rritet në mënyrë të konsiderueshme, me 4.2 miliardë lekë më shumë. Këto shifra reflektojnë mbështetjen financiare për ngritjen dhe funksionimin e institucioneve të reja të reformës në drejtësi, ku përfshihen institucionet e Vetingut, të Strukturës së Posaçme kundër Korrupsionit dhe Krimit të Organizuar, të Këshillit të Lartë të Drejtësisë, reformimin e institucioneve të sistemit të akuzës dhe sistemit gjyqësor, të Inspektoratit të Lartë të Drejtësisë, Shkollës së Magjistraturës, si edhe reformimin e institucioneve të tjera të varësisë së Ministrisë së Drejtësisë”, u shpreh z.Mete duke shtuar se kërkesat e institucioneve të drejtësisë për rialokime fondesh, janë mbështetur në mënyrë të vazhdueshme. 
Shpenzimet e buxhetit vendor për vitin 2025, janë parashikuar në masën 89.9 miliardë lekë, me një rritje prej 13.2% më shumë se buxheti i vitit 2024. Këto shpenzime për vitin 2025, zënë 3.43% të PBB-së nga 2.9 që zinin në vitin 2024 ose nga 2.3% në vitin 2015. Transferta e pakushtëzuar për vitin 2025, krahasuar me vitin 2024 është 1.8 miliardë lekë më shumë ose rreth 7.6% më e lartë, dhe krahasuar me vitin 2015 (viti para zbatimit të reformës administrativo-territoriale), është 13.9 miliardë lekë më shumë ose mbi dy herë më e lartë.
 Deputeti z.Klevis Xhoxhi në cilësinë e relatorit vlerësoi ndër të tjera se projektbuxheti i vitit 2025, parashikon rritje fondesh për shpenzime të institucioneve të pavarura të sistemit të drejtësië dhe vijon mbështetjen buxhetore të zbatimit të Reformës në Drejtësi, 

Pas pyetjeve dhe diskutimeve komisioni miratoi parimisht projektligjin “Për buxhetin e vitit 2025” dhe vijoi me dëgjesën me znj.Arbana Basha, Drejtor i Përgjithshëm i Inspektimit dhe Mbikëqyrjes pranë KMSHCS-së, e cila bëri një prezantim të shkallës së realizimit të buxhetit dhe investimeve të planifikuara për vitin 2024, investimeve dhe shpenzimeve të planifikuara për vitin 2025, të cilat janë planifikuar brenda tavaneve buxhetore të miratuara për institucionin. 


KKIE çel sezonin e  nwntw tw Shkollës së Integrimit Evropian

Këshilli Kombëtar për Integrimin Evropian përmes një ceremonie të rastit startoi sot edicionin e nwntw të Shkollës së Integrimit Evropian, e cila organizohet nga Kuvendi i Shqipërisë, Këshilli Kombëtar i Integrimit Evropian, në partneritet me Delegacionin e Bashkimit Evropian, Fondacionin “Shoqëria e Hapur për Shqipërinë” (OSFA) dhe Fondacionin “Friedrich Ebert Stiftung”.
Në ceremoninë hapëse përshëndetën Kryetarja e KKIE, znj. Jorida Tabaku, Nënkryetari i KKIE, z. Toni Gogu, Ambasadori i Delegacionit të BE-së, z. Silvio Gonzato dhe Përfaqësuesi Rezident i Fondacionit “Friedrich Ebert Stiftung Tirana”, znj. Kathatina Hofmann. Aktiviteti u moderua nga znj. Ersida Teliti, pedagoge nw Universitetin e Tiranws.
Znj. Jorida Tabaku, në cilësinë e Kryetares së Këshillit të Integrimit, shprehu besimin se organizimi i një shkolle të tillë mbështet përfshirjen e sa më shumë të rinjve në procesin e integrimit, ndihmon forcimin e kapaciteteve të institucioneve, por dhe ndihmon në rritjen e profesionalizmit të secilit prej pjesëmarrësve. Në fjalën e saj, znj.Tabaku theksoi kërkesën që qeveria shqiptare ta përdor procesin e integrimit si proces “brain gain”, për të tërhequr të rinj të talentuar që të bëhen pjesë e ekipeve negociuese. 
Duke shprehur bindjen se nuk ka një proces më të rëndësishëm dhe transformues për një vend, kur në të përfshihen të rinjtë, znj.Tabaku inkurajoi pjesëmarrësit që Shkollën e Integrimit Europian ta përdorin si një trampolinë për promovuar çështje të cilat lidhen me procesin e integrimit europian. 
Nënkryetari i Këshillit, z. Toni Gogu, u shpreh se mbajtjen e kësaj shkolle e konsideronte një përvojë shumë të dobishme, për të mësuar rolin e secilit prej aktorëve në proces. Z. Balla e vuri theksin e fjalës së tij se Shkolla këtë vit merr një rëndësi të veçantë për momentin në të cilën ndodhet Shqipëria në procesin e integrimit europian dhe vjen në një kontekst të ri politikë dhe gjeopolitikë, pas mbajtjes së Konferencës së parë Ndërqeveritare BE-Shqipëri dhe në prag të mbajtjes së Samitit të Bashkimit Europian-Ballkani Perëndimor që do të organizohet në Tiranë.
“”, u shpreh z.Gogu dhe duke përmbyllur fjalën u uroi suksese të gjithë pjesëmarrësve dhe falënderoi Delegacionin e BE për mbështetjen e vazhdueshme për zhvillimin e shtatë raundeve të kësaj Shkolle.
Ceremoninë e përshëndeti Ambasadori i Delegacionit të BE-së, përgëzoi pjesëmarrësit dhe u shpreh se Shkolla është një mundësi e mirë për të ndërvepruar, për tu përfshirë dhe kuptuar sa më shumë procesin e negocimit. 
Më pas ceremoninë e përshëndeti Përfaqësuesi Rezident i Fondacionit “Friedrich Ebert Stiftung Tirana”, z. Michael Weichert, i cili në fjalën e tij u përqendrua në dy pika kryesore. Fillimisht u ndal në nevojën e përfshirjes së shoqërisë civile në procesin e analizës legjislative, pasi rreth 70% e përshtatjes legjislative lidhet me pushtetin vendor, duke përbërë një sfidë të madhe për të gjitha nivelet e pushtetit. Z. Weichert e vlerësoi pjesëmarrja aktive e shoqërisë civile jo si një kërkesë formale, por si një nevojë e domosdoshme që procesi të eci përpara, duke shprehur edhe angazhimin e Fondacionit në këtë drejtim. Më pas, z.Weichert duke parashtruar situatën gjeopolitike ku është përfshirë Europa pas konfliktit në Ukrainë, vlerësoi se procesi i anëtarësimit të Shqipërisë, ndryshe nga vendet e tjera fqinj që tashmë janë pjesë e BE, mund të ketë një mundësi të jetë i përshpejtuar, por njëkohësisht krijon kushte që vendi të përballet me sfida të mëdha, ndaj inkurajojë të gjithë të kontribuojnë në përballimin sa më mirë të këtyre sfidave.
Shkolla e Integrimit Evropian, që zhvillon këtë vit edicionin e saj të nwntw shënoi aplikime, nga të cilët u përzgjodhën  studentë, të cilët janë përfaqësues të: institucioneve qendrore, bota akademike, biznesi, media, shoqëri civile, Kuvendi, etj.  
Gjatë 5 ditëve, pjesëmarrësit në Shkollën e Integrimit Europian do të kenë mundësi të marrin njohuri dhe tw pwrfshihen nw diskutime ndërvepruese me profesorë të njohur dhe ekspertë të nivelit të lartë kombëtar dhe ndërkombëtar, për ccwshtje qw lidhen me procesin e integrimit europian tw Shqipwrisw dhe Ballkanit Perëndimor 

